Hooch, lad os fortælle, hvad der skete sidst.
Hooch hylede af en grund. Uden at kende hans følelser...
Jeg er ligeglad med hans følelser.
Er du ligeglad? Følelser er vigtige.
Man skal ikke bure dem inde. Det dur ikke.
Erica, du taler ikke om Hooch længere, gør du?
- Måske taler jeg om... - Om mig.
Om at få jobbet af Brookes far.
Jeg kan ikke ignorere de følelser!
Vi gør det vildt godt.
Kan du huske mafiasagen?
De vil have mig med på en anden i Boston. Jeg er væk i to måneder.
Så skal vi have et langdistanceforhold igen?
Kan du huske, at jeg ville spørge folk
om den gade, hvor far fik hjertestop?
Der er et pakhus derude.
Jeg tager derud i aften.
Kan du lugte noget?
Kom tilbage, Hooch! Vi bør ikke være her, Hooch.
Bygningen er tom. Kan du bare ikke lide den?
Frys! Kriminalpolitiet!
- Grady, hvad laver du her? - Du er på dybt vand, makker.
Jeg kørte tit med min far i hans politibil som barn.
Foran.
Jeg sad aldrig bag i bilen.
Hvorfor? Fordi jeg var en god dreng.
Ved du, hvem der sidder bagi? Slemme drenge.
Du skal ikke se sådan på mig. Vi er her på grund af dig.
Okay. Jeg tror, jeg har redt trådene ud nu.
Så efter du brød ind i pakhuset...
- Jeg brød ikke ind. - Så siger vi det.
Diane var på vagt, da jeg anmeldte det. Du kender Diane.
- Hun gav fyren besked. - Klart.
Ejeren kom herhen, efter hun ringede, og han er her nu,
men jeg har forklaret ham, at det var en misforståelse.
Jeg tror ikke, han vil lægge sag an,
så længe du vil forklare dig.
Hvad med, at du forklarer, hvorfor du kom snigende på den måde?
Makker. Jeg troede, du var i fare.
At luske rundt giver problemer.
Ja. Ligesom dig, Grady. Jeg havde nær skudt dig.
Nå ja. Jeg ringer bare til dig på min...
Ved du hvad? Det er faktisk en bedre idé.
Jeg ringer til dig næste gang.
- Hr. Hollis. Jeg er så ked af det. - Kald mig Walton.
Hør, det var min hund.
Jeg tjekkede området. Han løb ind, og så...
Det er helt i orden.
Jeg bruger kun huset til opbevaring for mit lastbilfirma.
Betjent Garland fortæller, at du er kriminalbetjent.
Er du her i den forbindelse?
Nej, nej. Det er en lang historie.
Jeg tjekkede noget for min søster.
Hun undersøger noget, min far efterforskede før sin død.
Din far var en god mand.
Jeg mødte ham et par gange.
Unge mennesker har brudt ind og lavet hærværk,
og så har han jaget dem væk.
Som sagt, han var en god mand. Jeg er ked af at høre, at han døde.
Tak.
Har du hørt om anden kriminel aktivitet i området?
Vores fars efterforskning...
Det virkede større end hærværk.
Det er underligt.
Min hund gik amok, da han løb herind.
Nu du siger det, var der nogle unge, der fyrede fyrværkeri af herinde.
Det må være det. Det hader hunde.
Måske.
Nå, jeg vil ikke forstyrre dig mere. Endnu engang, undskyld.
Godt at møde dig, og det gør mig ondt med din far.
Tak.
Hej. Er du okay?
Laura. Hvad laver du her?
Jeg sagde, du skulle holde dig væk.
Diane ringede.
Diane... Lad nu bare være med at gøre noget.
Okay, tak.
Undskyld, jeg ville være kommet før, men jeg satte Matthew af hos mor, og...
Hvad skete der derinde?
- Stoffer? Er der stoffer derinde? - Ingen stoffer.
- Måske små stoffer. - Der er intet derinde, Laura. Okay?
- Vi er heldige, han var cool. - Han så ikke cool ud.
Han ligner en led træner i en karatefilm.
- Jeg går hen og taler med ham. - Nej, du gør ej. Hør her.
Han er en flink mand ved navn Walton, der har et lastbilfirma,
og som kunne give mig store problemer, hvis han anlagde sag.
Kan vi ikke stoppe, mens legen er god?
Men Scott, der må være en grund til, at far ledte her.
Nå, men det er ikke pakhuset.
Halløjsa.
Målet er på plads. Vi er klar. Teams, meld tilbage.
Conway og White i øst. Klar.
Johnson og Cruz i vest. Klar.
Turner og Wilson, sidegade-backup i syd. Klar.
Rock and roll.
Sidegade-backup
Ville du se det tv-program?
I aften i Sidegade-backup sker der ingenting. Intet.
Ikke ingenting. Hooch har en meget intens oplevelse.
Makker, du driver mig til vanvid.
Vi har lige købt den. Nu gør du den helt slimet.
Jeg tror seriøst, Hooch er blevet værre.
Fredag drønede han ind i et pakhus og gik amok.
Han havde nær fået os anholdt.
Jeg må spørge Erica, om hun kan gøre noget ved det.
Det må være dejligt.
Du får hundetræning, når det passer dig. Skønt system.
Vi er venner.
Det er hendes arbejde.
Har hun bedt dig om at jagte en efterlyst
som venner?
Det er noget andet, okay? Det er ikke...
Hvem har målet i sigte? Har nogen?
- Jeg gør gerne ting for hende. -Intet på stueetagen.
Kom så, makker. Kom nu!
Turner og Wilson jagter målet! Løber i østlig retning på sidegaden.
Slem hund! Hold dig væk!
Mistænkte er overraskende hurtig!
Nej! Stop! Gå væk!
Sidegade-backup. Vi har pågrebet den mistænkte.
Jeg ved ikke meget om indretning,
men er det her en stil?
Moderne Forvirring?
Moderne Hvidvaskning.
Narkosmuglere gør det hele tiden.
Køber dyre ting kontant og sælger det videre.
Så er pengene rene.
Okay, du er begejstret.
Det er ikke engang en rigtig hund. Det er bare et maleri.
Ja. Det næste bliver sjovt.
Vi skal jagte nogle hvidvaskere.
Ja, lad os fange nogle forbrydere.
Sidegade-backup blev droppet efter et enkelt afsnit.
Hvad? Et afsnit?
Det var en skam.
Det er ikke et rigtigt program, det er bare for sjov.
Det ved jeg godt.
Og så siger de: "Hvad?"
Jeg sender den efterlystes placering til betjentene på havnen.
Han går rundt i mærkelige cirkler, men de kan ikke finde ham.
Er du okay? For det er en sjov historie.
Ja, ja. Jeg har det helt fint.
- Okay, så... - Okay.
...det viser sig, at han sidder i en rutsjebane,
så i al den tid de prøver at finde ham,
kører han...
Rutsje...
Det var det sjove. Erica. Han kørte rundt i cirkler.
- Rutsjebanen? - Okay.
Der er noget galt.
Spyt ud. Det er Scott igen, ikke?
- Nej, nej. - Jo.
Jo, jo.
- En lille smule. - En stor smule.
Det er bare...
Hvad?
Jeg er nok nødt til at fortælle ham, hvordan jeg har det.
Hør, det har vi talt om. Kan du huske det?
Jeg sagde på klart og tydeligt engelsk:
"Lad være med at fortælle, hvad du føler. Gør det ikke."
Ja, det kan jeg godt huske, du sagde,
men så viste det sig, at jeg var dårlig til ikke at sige det.
Jeg gav ham et hint. Jeg sagde det ikke. Et hint.
Og forstod han hintet?
Jeg tror, hintet var for vagt.
Der kan du bare se.
Kom nu, rejs dig op.
Det er bare...
Han kommer stadig ind med Hooch.
Undtagen når han glemmer vores timer, hvilket er irriterende.
Men så kommer han, og så bliver jeg...
Han er så sød!
Og så glemmer jeg at være irriteret.
Og jeg ved godt, han er sammen med Brooke.
Hun er smuk og klog, og jeg er hundetræner.
Men samtidig føler jeg bare, at der er et eller andet.
Eller også er der ikke.
Og det er...
Det er bare...
Kompliceret?
Ja.
Ved du, hvad du har brug for?
En sexet, tropisk ferie,
hvor jeg flirter med en lokal fyr og lærer at slappe af?
Det ville nok ikke skade, men nej.
Jeg taler om at sætte grænser.
Scott er en sød fyr, men han tager dig for givet.
Men jeg kan ikke lade være med at føle ting.
Og derfor skal du sætte grænser.
Og hvis det bliver for meget, ved du så hvad?
Du er ikke den eneste hundetræner i verden.
Det er strengt.
Erica, nej...
Scott er en hund,
der sover i sengen
og fælder overalt.
Du skal bare putte ham ind i hans hus.
Se? Er det strengt?
Nej.
Du kan godt. Du har tjek på det.
- Bare put ham ind i hans hus. - Put ham ind i huset.
Okay.
-Hej, søde. - Hej.
Hvordan har min yndlingsadvokat det? Hvordan går det med sagen? Og Boston?
Sagen begynder at hænge sammen.
Og jeg elsker rundvisninger om arkitektur i kolonistil,
så hurra for Boston.
Men det slår ikke den gamle by ved bugten, vel?
Som sangen går, har jeg tabt mit hjerte til San Francisco.
Hvordan går arbejdet?
Fantastisk.
Vi har lige fanget en narkosmugler, og nu sender de os ud
for at fange hele hans netværk af hvidvaskning.
Fedt. Det lyder spændende.
Det er min chef. Jeg må løbe. Jeg er stolt af dig. Savner dig.
Savner dig.
Godt gået, at I fangede Mario Fez, men der er stadig meget at gøre.
Vi har et hus fuldt af ulovlige aktiver og et kriminelt hvidvaskningsnetværk.
Helt sikkert. Et netværk, skatter.
Det er nemlig rigtigt.
Vi skal sparke døre ind hele ugen. Håber I har trænet.
Jeg har været ved Ocean Beach, men der har ikke været meget vind.
Hvad?
Jeg har været i fitness.
Jeg har også trænet derhjemme.
Udstrækning, core-øvelser, målsætning.
Turner, jeg har en anden opgave til dig.
Du skal arbejde med Arthur Stilts. Han står for konfiskering af aktiver.
Størstedelen af hr. Fez' ejendele kan kædes sammen med smugling.
Jeg tror, vi vil konfiskere betragtelige værdier.
Så de skal jagte forbrydere, og jeg skal pakke ting i kasser?
Det er meget mere end det.
Vi undersøger historikken, registrerer, systematiserer, vurderer auktionsværdien.
Nogle gange er genstandene i sig selv ganske fascinerende.
I sidste måned konfiskerede vi et fantastisk frimærke.
Det britiske Penny Black fra 1840.
I perfekt stand.
Et sort frimærke, wow.
Det er for meget sjov for mig.
Okay, Wilson. Prøv at følge med.
Hør her, Turner.
Jeg ved godt, det ikke er din drøm, men det er vigtigt.
Vi får en del af aktiverne.
Det er mange penge til vores budget.
Du skal være totalt fokuseret.
Jep. Jeg er på sagen. Totalt fokuseret.
SKRØBELIG
Op. Ja. Det er godt.
Gem kvitteringen sammen med den, okay?
Rolig. Makker, hvad er der galt?
Okay, vi diskuterer problemet med køretøjet,
men når det kommer til kunst og antikviteter, er det endelige antal...
Lad mig lige åbne filen først.
Nej. Beklager, du må ikke være her.
Det er okay. Jeg er kriminalbetjent Turner.
Stephen Marling, lagerbestyrer.
Jeg mente hunden. Sådan er reglerne.
Det er min aftale med kriminalpolitiet.
Klart.
Okay. Regler.
Okay, sådan er reglerne.
Kom her, makker. Beklager, Hooch.
Du kommer til at gå glip af alt det sjove.
Jeg kommer tilbage.
Jeg sender dig en e-mail med mit regneark,
så vi kan synkronisere vores data efter kategori.
Vores system er inddelt i flere faneblade, så det synkroniserer automatisk.
Fascinerende.
Basketballskoene med autograf, skal vi kategorisere dem under tøj?
Sådanne originaler skal kategoriseres som samleobjekt,
men der skal krydshenvises til tøj...
Vi skal udarbejde en oversigtstabel over genstande fundet...
Du kan skrive den som en uafhængig underkategori til 139 B.
Fremragende.
Det burde ikke tage mere end en time.
Jeg går ud og vander hundepatruljen.
Jeg vil gerne påpege en fejl, du har lavet i 216.
-Åh nej. - En fejl.
Nej, nej.
Nej, nej, nej.
Vi har muligvis et problem.
Et problem? Hvad for et problem?
Hooch! Hooch, for pokker.
Jeg sagde, at der var ingen adgang for hunde.
- Hvorfor er et kæledyr overho... - Han er ikke kæledyr. Han er politihund.
Hooch!
Åh nej.
Er det tis?
Måske. Det kan også være savl.
Det er ikke savl.
Hooch.
- Hooch! - Det er så pinligt.
Han må være her et sted.
Hooch.
Der er du.
Okay. Alt i alt, ikke så...
...slemt.
Hej, du har ringet til Erica. Læg en besked.
Hej, Erica.
Du må undskylde, jeg har været lidt fraværende til træningen,
men Hooch skal virkelig trænes,
så ring til mig, når du har tid, eller også kommer jeg bare forbi.
Okay, tak.
- Laura. Hvad laver du? - Scott, vi skal tale sammen.
Vent lige. Den er 07.15. Er du kørt hele vejen fra Cypress Beach?
Jeg kunne ikke sove. Jeg var helt opslugt af efterforskningen.
Jeg har drukket rigtig meget kaffe.
Og den var 05.30, og jeg ville have ringet,
men jeg tænkte: "Pyt skidt.
Matthew er hos Grady, jeg tager bare hen til Scott."
Jeg har undersøgt ham Walton, og se her.
Jeg besøgte hans lastbilfirma og tog nogle billeder.
Alle lastbilerne har skilte, hvor der står fare og brandbart.
Det kunne være alt muligt.
- Våben eller bomber. - Eller en million andre ting.
Okay. Fint nok. Så se det her billede.
Ser det uskyldigt ud?
Han har en tatovering.
Du har en tatovering.
Af en sød havskildpadde.
Det der er et kranie.
Nævn én ikke-ond ting, hvis symbol er et kranie.
- Værsgo. Det kan du ikke. - Giv mig...
Se det her billede. Han har en pistol.
- Det er en fjernbetjening til garagen. - Scott!
Far prøver at fortælle os noget om ham. Jeg ved det, jeg kan mærke det.
Ja, måske er det, at der var nogle unge,
der fyrede fyrværkeri af i pakhuset.
Det tror du ikke selv på.
Okay, jeg må tage den her. Det er chefen.
Forresten, Grateful Dead. Kranielogo. Ikke ondt.
Jeg aner ikke, hvad det er.
Jerry Garc... Okay.
- Hej, chef. Godmorgen... -Du har virkelig jokket i spinaten.
Kom til kontoret nu!
Javel. Jeg er der straks.
Jeg må løbe.
Du havde én opgave, Turner.
Beskyt Mario Fez' ejendele,
hvilket åbenbart er under din værdighed.
- Og hvad sker der så? - Hør, alt var okay...
"Var" er nøgleordet her. Ved du, hvad Hooch gjorde i går?
Vis ham det.
Et ægte Reynard Gadoise, fransk. Sen rokokostil.
Vurderet til mindst 100.000 dollar.
Ikke mere.
Din hund slap løs i lageret. Er det korrekt?
Ja, han var kortvarigt uden opsyn, men blev indfanget,
og udover et mindre uheld, så...
Undskyld. Hvem er du?
Dette er Susan Reacher fra Afdelingen for professionel uredelighed.
- Hun håndterer denne sag. - Interne anliggender?
- Ja. - Hør, jeg...
Hooch kunne umuligt have gjort det der.
Gem det til høringen i morgen kl. 10.00.
Her er vores indledende rapport. Læs den grundigt.
- Jeg sværger, at... - Turner.
Hundepatruljen var direktørens idé.
Nu skal jeg fortælle ham, at vi har mistet 100.000 dollar
på grund af den hundepatrulje.
Du er på orlov, indtil afgørelsen falder,
og det er hunden selvfølgelig også.
Det var alt. Du kan gå.
Jeg savner at jagte forbrydere så meget, at jeg har ondt i tænderne.
Har du set Susan Reacher fra IA luske rundt?
- Ja. - Selveste kvinden med leen.
En eller anden er på røven.
Det er mig. Jeg er på røven.
Ja.
Jeg har hørt, at hun er hård, men retfærdig.
Hvorfor dig?
Det er sindssygt.
Et fornemt hundemaleri blev ødelagt på lageret,
og de giver Hooch skylden.
Men jeg var der, og det virker ikke sandsynligt.
Det ville Hooch ikke gøre.
Nej da.
Det er langt ude.
Hans høring er i morgen. Jeg må finde ud af noget.
Ja.
Træningscenter for politihunde
Angel, find den.
Dygtig pige!
Hvem er den bedste pige i hele verden?
Det er du, Angel. Du er den bedste.
- Hej. - Hej.
Erica, jeg ved ikke, om du fik min besked, men jeg har brug for din hjælp.
Ja, jeg fik din besked.
Jeg har desværre et meget vigtigt hundemøde,
som jeg skal til.
Er det rigtigt?
For jeg har et problem her.
Hooch er i store problemer, og jeg...
Beklager.
Jeg kan ikke. Du kan arbejde med Guy.
Hvilken fyr?
Guy. Han hedder faktisk Guy.
Det er lidt forvirrende.
Men han er en skøn fyr, dygtig træner, og han kan hjælpe dig.
Han er i gården ude bagved.
Okay.
- Men du kommer ikke? - Nej.
Kom, Hooch.
Put ham ind i hans hus.
Jeg siger ikke, at han er perfekt, for det er han ikke.
Men han kan umuligt have ødelagt det maleri.
Ikke at han ikke har ødelagt ting før, for det har han.
Men det her er anderledes. Det er anderledes.
- Anderledes? - Ja.
Han gøede af maleriet, men det var nærmere...
Det var venligt. Det var sådan...
Ikke? Det er sødt.
Når han ser andre hunde, vil han være venner,
så jeg... Jeg ved ikke...
Scott, jeg er ikke hundepsykolog.
Jeg er hundetræner. Jeg kan godt træne din hund.
Men ellers ved jeg ikke, hvad vi laver.
Ja, det er bare...
Hooch har en høring i morgen,
og Erica og jeg plejede at tale meget om Hoochs tanker og følelser.
Hvorfor han gjorde det,
eller at det, jeg troede, han gjorde, faktisk var noget andet.
Så hvad er det?
- Scott. - Ja?
- Jeg er ikke hundepsykolog. Jeg er hunde... - Træner.
Nå ja. Det havde jeg glemt. Beklager.
Godt. Smidighedspyramide?
Det er ikke en hund, der ødelægger ting, vel?
Tak JEG ELSKER DIG
Tusind tak.
Okay, salve på benet to gange om dagen,
og hold ham væk fra katten.
- Helt klart. - Okay. Farvel, Roger.
- Hej, hej. - Opfør dig pænt.
Okay.
- Vi ses. - Farvel.
Hejsa. Hvor kom vi fra?
Vi kom til... "Hypertyrosis"?
Hypertyreoidisme.
Ja. Vægttab...
...tørst?
Gud, jeg består aldrig den eksamen.
Goddag. Kan jeg hjælpe?
Det tror jeg, hun kan.
Catalina, vil du holde øje med Matthew? Tak.
Laura Turner?
Jeg mødte din bror den anden dag,
men jeg fik ikke præsenteret mig for dig.
Walton Hollis.
Ja, hvad kan jeg gøre for dig?
Jeg vil bare rense luften.
Jeg hørte, at du var i gang med en efterforskning,
og som din fars gamle ven,
ønsker jeg ikke, at nogen nærer mistanke om noget suspekt.
Jeg kørte forbi dit kontor,
og jeg så nogle lastbiler med nogle meget suspekte advarsler på.
Hvorfor transporterer du sprængstoffer?
Sprængstoffer?
Måske tænker du på de lastbiler, der kører iltflasker til hospitalet.
Jeg så dig sammen med en meget mistænkelig mand,
som havde et kranie tatoveret på hovedet,
og jeg spekulerede på...
Du mener vist Karl.
Han ser hård ud, men han er enormt sød.
Han var ude på et skråplan i en periode,
men jeg gav ham et job og fik ham på rette spor igen.
Lidt ligesom din fars gamle hund, ikke?
Hård udenpå, men indvendigt...
Vent lige. Kender du Hooch?
Ja. Mig og Hooch er gamle venner.
Jeg elsker den skøre hund.
Det vidste jeg ikke... Det må du...
Du må undskylde, hvis jeg...
Det skal du ikke tænke på.
Det var min skyld, at jeg lod døren til pakhuset stå åben.
Nå, jeg vil lade dig vende tilbage til arbejdet.
Hav en god dag.
I lige måde.
Jeg er ked af det.
Jeg har en lang aften på kontoret, men hvad så?
Hoochs høring er i morgen,
og jeg har ingen tid til at forberede mig.
Jeg har brug for hjælp.
Du er advokat. Giv mig en strategi eller taktik?
Et godt forsvar fokuserer på fysiske beviser, handlingsmønstre,
en realistisk alternativ teori.
Det er godt. Rigtig godt. Fortæl mig mere.
Vis dem, at han ikke kunne gøre det, ikke ville gøre det
og ikke skal straffes for noget, andre har gjort.
Kunne ikke, ville ikke, skal ikke. Du redder Hooch. Ellers andet?
Vær medlem af den samme country club som dommeren?
Hør, jeg er virkelig ked af det, men jeg må løbe.
- Held og lykke, okay? -Okay.
Fint.
Du er ligeglad.
Klar?
Ja, ja, ja.
Bare rolig, makker. Vi skal nok klare den.
Okay. Godt. Du ser godt ud, makker.
Okay, husk det nu. Vær rolig, spil uskyldig, sig intet.
Held og lykke.
Tak, men det behøver jeg ikke.
Jeg har data og fakta.
Afstanden mellem døren her
og maleriet her er 137 meter.
Dette er Hoochs gennemsnitlige hastighed, når han løber, går og springer.
Det tager ham i gennemsnit fem sekunder at tisse.
Og han snuser i 27 sekunder.
Vi ved, at Hooch var på lageret i under tre minutter.
Med en tophastighed på 19 km/t.
og tre dokumenterede tissepauser,
ville det tage Hooch to minutter og 48 sekunder at nå til maleriet,
hvor han ville have 12 sekunder til at beskadige det.
Ikke meget tid.
Lad os se på bidemønstre.
Hoochs bideaftryk
Taler for sig selv.
(Ingen reaktion. Maleri uberørt.)
Hooch udviser ingen trang til at bide hundebilledet.
Ikke det her, ikke ham her,
ikke ham der.
Selv med peanutbutter smurt på,
både med og uden jordnøddestykker,
slikkede han blot overfladen.
Kort sagt havde Hooch hverken tid
eller trang til at begå denne forbrydelse.
Jeg har ikke mere at sige.
Ikke sådan det fungerer, men tak.
Lad os tale med hr. Stilts.
Hunden havde set maleriet, før I kom til lageret?
Ja. I den mistænktes palæ.
Han gøede aggressivt af maleriet ved flere lejligheder.
Jeg så ham også tygge på bobleplast i palæet.
Og du fandt gennemtygget bobleplast på lageret?
Det er korrekt. Ja.
Ja, hunden løb rundt i vildskab. Morede sig vældigt.
Tissede, savlede, gik fuldstændigt amok.
Protest, det er gætteri.
Det her er et interview, ikke en retssag.
Men han har ikke set det. Der er ingen overvågningskameraer, vel?
Hvad hvis det var et andet dyr? En rotte? En vaskebjørn? Måske en væsel?
Der er kameraer ved alle dørene.
Måske var dyret allerede i bygningen.
I ventilationsanlægget eller i bjælkerne.
Det er muligt.
Men glem det og denne tidslinje. Hooch ville aldrig gøre sådan noget.
Spørg hvem som helst.
Det er præcis sådan noget, den hund ville gøre.
Jeg har set ham skubbe en room service-vogn
ned ad en trappe og ind i et springvand.
Og da vi jagtede en farlig forbryder,
ledte han teamet ind i en dyrehandel, hvor han stjal et pibedyr.
Og for nylig var han ulydig, mens vi jagtede en eftersøgt,
hvilket førte til, at jeg næsten blev dræbt af en fælde.
Protest. Undskyld.
Men "næsten dræbt"? Han fik nældefeber.
- Fortsæt, kriminalbetjent. - Mange tak.
Den har også ødelagt kontorets snacks og kager,
som er beregnet til politimyndighedens ansatte.
Hooch har lavet lidt ballade, ja.
Men han er enormt sød.
Du har aldrig set hunden opføre sig aggressivt?
Engang gøede han af en FBI-agent, som viste sig at være korrupt.
Det vil jeg ikke kalde aggressivt.
Han gjorde bare sit arbejde, hjalp til.
Så hvis hunden opfatter et maleri som en trussel.
vil han måske angribe det?
Det er muligt.
Nej. Det ville han ikke...
...gøre.
Har vi noget vand?
Om jeg har set Hooch tygge på sin nye snor? Det har jeg.
Og jeg tænkte: "Hvad hvis jeg kunne tygge på mit slips?"
Ved du, hvorfor han havde en ny snor?
Ja, Scott sagde, at han tyggede den gamle i stykker.
Du vil nok mene, at det er et mønster, han skulle have set,
og til det vil jeg sige: "Mønstre er komplekse størrelser."
Hvem ved? Ifølge kaosteorien...
Tak. Det er nok.
Hooch har tygget på alle mine priser.
Hver og en.
Hvad er afgørelsen så?
Disciplinære sanktioner mod mig, og chefen skal fortælle direktøren,
at hans hundepatrulje er floppet totalt.
Nej.
Ikke mere Hooch?
Kun hvis der sker et mirakel, før hun afleverer rapporten.
Jeg kunne måske spørge Erica,
men hun har haft så travlt.
Nå ja.
Rent faktisk...
Jeg har måske sagt til Erica, at hun skulle lægge afstand til dig.
Har du sagt det?
Du var... Du tog hende for givet.
Ringede til hende døgnet rundt,
droppede træningen på grund af "arbejde", eller fordi du skulle i operaen.
Jeg sagde, hun skulle trække sig lidt, så det gjorde hun.
Det er jeg ked af. Men egentlig ikke.
- Ikke? - Nej, det er jeg ikke.
Fordi helt ærligt, makker. Det kan du ikke tillade dig.
Du har ret. Det var ikke godt.
Men kan du måske tale med hende for mig?
Bare sig, at det er en nødsituation med Hooch.
Baxter, vink farvel til vovsen. Jeg skal bruge de telefondata.
Tak.
Hvad?
Tak for hjælpen derinde. Inspirerende makkerskab.
Du skal ikke lave sjov med min nældefeber.
Pligten kalder.
Jeg beklager, men du må klare det der selv.
Træningscenter for politihunde
Jeg var uansvarlig.
Mere end uansvarlig. Jeg var en dårlig ven.
Jeg tog dig for givet, og det er jeg virkelig ked af.
Men lige nu er jeg i store problemer, og det er Hooch også.
Og sagen er...
...jeg har brug for dig.
Jeg er forvirret. Hvad skal jeg gøre?
Jeg vil undskylde overfor Erica.
Jeg har brug for hjælp, men jeg kan ikke få fat på hende,
så hvis du ser hende...
Scott. Jeg er ikke en telefonsvarer. Jeg er en hundetræner.
- Hundetræner. Nå ja. - Ja.
- Kan du... - Ja.
Og det er alt for mange ord at huske.
Har du prøvet at ringe?
Ja.
Ja, men hun har travlt, og jeg kan ikke...
Det her var en fejl. Bare glem det. Undskyld.
Bare fortæl hende, jeg var her.
Okay.
Tak.
Seriøst, fatter du ham?
Ja. Det gør jeg.
- Hej, Laura. Hvad sker der? -Ikke noget.
Der sker faktisk ingenting, det er en dårlig, elendig dag.
Velkommen til klubben. Alt braser også sammen her.
Scott, er jeg sindssyg?
Det plejede jeg ikke at tænke, men nu er jeg i tvivl,
om hele denne efterforskning er ingenting, og jeg er sindssyg.
Laura, er alt i orden?
Nej, ham Walton kom herind i går.
Først tænkte jeg: "Åh nej, ond mand,"
men han var flink.
Han var venner med far og Hooch.
Ja. Det prøvede jeg at fortælle dig.
Har jeg fundet på det hele, så jeg kan opklare fars sidste sag,
fordi jeg savner far, og jeg ikke ved, hvad jeg skal gøre?
Laura, det ved jeg ikke.
Er det sådan med alt?
Bestå min eksamen. Få styr på mit liv. Opklar sagen.
Gør jeg det for at overbevise mig selv om, at jeg har gang i noget,
og at jeg ikke bare er en sølle stakkel, der blev i byen og intet udrettede.
Er jeg en kliché?
Scott, det er nu, du skal protestere og sige:
"Nej, Laura. Du er skøn og dygtig."
Undskyld, Laura. Jeg har også meget at se til.
Selvfølgelig. Undskyld.
Vi må hellere sige undskyld til Walton
og give ham småkager eller noget.
Klart. Super. Du siger bare til.
Ja. Tak, Scott.
Åh, Ralph.
Okay, her er hans gåtursskema.
Medmindre du ser ham fare rundt på en... særlig måde,
så kan du gå med ham eller lukke ham ud bagved.
Er det her kun til aftensmad?
Mandag, onsdag, fredag.
- Resten af aftensmaden er på side to. - Resten?
Ja, det står der. Har du fundet det?
Vi veksler mellem proteinrig mad og økologisk fiberrig mad.
Hundefoder hjælper med at håndtere hans voldsomme luft i maven.
Luft i maven?
Du vænner dig til det.
- Okay. - Ja.
De fleste dage får han ca. 120 ml protein og 60 ml fiber,
efterfulgt af yderligere 60 ml protein og æggepulver,
- når han er færdig. - Protein.
Men bland dem ikke sammen. De andre dage er det bare omvendt.
Men ingen æggepulver, okay? Og laks, ikke oksekød.
Morgenmadsinstruktionerne er ret ligetil. Er du med på dem?
Er det her en joke?
Doug, det her går vist ikke.
Er det for kompliceret?
Nej, slet ikke.
Jeg har passet en god hund, der havde alle tænkelige problemer.
Underlig mad og piller og... Det her er ingenting.
Det her bliver nemt. Supernemt. For jeg elsker hunde.
Jeg elsker hunde. Og de elsker mig.
Ikke, Hoochie? Hvem er en god hund?
Sådan en god hund. Sådan en...
Åh nej!
- Wow. -Åh nej! Min næse!
Du bløder.
Jeg kan ikke så godt lide blod.
Bare læn hovedet tilbage.
-Åh nej. - Læn dig fremad.
- Tilbage er værre. - Jeg har brug for noget, et eller andet.
Hjælp mig! Få fat i noget til mig!
Nogen spørgsmål?
Det ser fint ud.
Jeg har passet værre.
Imponerende. Hvad er din hemmelighed?
Jeg knytter mig ikke til dem.
Jeg holder afstand, og det gør de også. Og alle er gode venner.
Hedder han Gooch eller Goop?
Erica.
Jeg troede, det var en hanhund.
Hej.
Ja. Hej, Scott.
Jeg ringer angående Hooch.
Curtis sagde, at du havde et problem,
og han hørte dig tale med Guy om noget...
Ja, Erica. Jeg er så ked af det. Jeg...
Jeg tog dig for givet. Du er ikke min private hundepasser. Du er...
Jeg værdsætter vores venskab og dig i det hele taget.
Og jeg har været en egoistisk idiot.
Og jeg er virkelig ked af det.
Tak.
Hvad er problemet helt præcis?
Hooch er i problemer. Det er jeg også.
De tror, han har spist et maleri, og jeg kan ikke bevise, at de tager fejl.
Det er ikke kun Hooch, der har problemer. De giver mig skylden.
Hvis jeg ikke beviser hans uskyld, bliver jeg parkeringsvagt resten af livet.
Jeg har snart fri.
Jeg kan komme forbi og hjælpe dig nu.
Ja. Fantastisk.
Ja. Kom med det samme.
Angel, kom så.
- Er der ellers andet? - Hej.
Jeg har ikke brug for nogen alligevel.
Så vi må bare holde afstand til hinanden.
De er fine. Har du lavet dem?
- Ja. - Wow.
Jeg er ret god til PowerPoint, og...
Det er imponerende.
Det, jeg bider mærke i, er...
...tisset.
Tisset. Det er Hoochs yndlingshobby.
Ja, men at tisse er ikke en hobby for hunde.
De markerer deres territorie. De kommunikerer med hinanden.
Hvis Hooch tissede så meget,
fortæller det mig, at der har været en anden hund der.
- Hvad... Det ville forklare alt. - Ja, ikke?
Men jeg kan ikke bare lede efter poteaftryk
og slå dem op i hundedatabasen.
Nej.
Men jo... Der er noget, du kan gøre.
- Har du et håndspejl? - Ja.
Okay. Og måske noget babypudder og tape.
- Klar tape. - Ja.
- Jeg har en idé. - Okay.
- Sådan, Hooch. God hund. - Okay, makker.
Fik det.
- Okay. Giv mig så pudderet. - Okay.
Få mennesker ved det, men alle hunde har nogle små linjer
og rynker på næsen, som er unikke,
ligesom fingeraftryk.
Perfekt.
- Tapen. Her, hold den. - Ja.
- Sådan. - Wow.
Perfekt. Nu skal du finde aftrykket på maleriet,
og hvis de ikke matcher, er Hooch uskyldig.
Klart. Jeg finder ud af noget.
Det skal nok gå. Det lover jeg.
Det skal nok gå.
Beklager, makker. Du skal blive her.
Du er ikke ret populær derinde.
Værsgo.
Hr. Marling, kriminalbetjent Turner.
Beklager forstyrrelsen. Jeg skal bare tjekke maleriet hurtigt.
Jeg er færdig for i dag.
Jeg...
Jeg skal bare have et par detaljer til undersøgelsesrapporten.
Chefen var ret insisterende.
Fint. Fem minutter.
Rør ikke ved noget.
Tis ikke på noget!
Modtaget.
Hvor er det henne?
Kom nu.
Hvis jeg var et grimt maleri, hvor ville jeg så være?
Åh ja.
Bingo.
De er ikke ens. Det var ikke Hooch.
Lav prioritet. Fang ham, og tag ham med.
- Pærelet. - Lad os gøre det.
- Ja. - Brad, vis vej.
Har hunde snudeaftryk?
De er ligesom fingeraftryk, helt unikke, og Hooch er uskyldig.
Det vidste jeg ikke.
- Jeg er mere til katte. - Så er det nu!
Hør, det er ikke alt. Der var et tomrum i maleriet.
Hvad nu hvis Mario gemte stoffer derinde?
Det vil forklare, hvorfor Hooch gøede af det.
Interessant.
Det er mere end interessant. Jeg...
Vi må tale med bestyreren og se, hvem der havde adgang.
Jeg håbede, du kunne hjælpe, da jeg er på orlov.
Han flygter!
Jeg er lige midt i noget. Kan det vente til i morgen?
Rapporten offentliggøres i morgen.
Jeg har lidt travlt lige nu, Scott.
Okay. Jeg ringer senere.
Det var mere end fem minutter.
Jeg skal bruge lidt flere.
Jeg skal tale med alle, der har været her de sidste to dage.
Nu? Var du ikke suspenderet?
Ja, for noget Hooch ikke gjorde. Jeg har bevis. Der var en anden hund her.
Jeg tror, det var en narkohund.
Jeg tror, nogen ledte efter stoffer, som Mario havde gemt,
en medskyldig måske.
Hvis du tager den, er du død.
Læg den ned.
Lad os tale lidt sammen.
Nej. Hold kæft! Hold kæft, og sæt dig ned.
- Okay. Fint. - Okay.
- Vi kan tale lidt sammen, ikke? - Gå herhen.
...vejrudsigt, regn...
Hvad tror du, du har gang i?
Skub den herhen.
Stephen, tænk over, hvad du gør.
Spænd dig selv fast til stolen.
Du gør det meget værre for dig selv.
Din planlægning, din lusken omkring...
Og så kommer du med en hund!
Hør her.
Hvis Mario står bag det her,
hvis han har truet dig, så kan vi lave en aftale.
Han truede mig ikke. Han betalte mig. Jeg fik fat i narkohunden.
Det var den perfekte måde at finde stofferne,
efter du kom med det latterlige bæst.
Hvis der sker mig noget, slipper du aldrig afsted med det.
Hvis du forsvandt,
giver dine venner nok pusheren skylden
frem for en lagerbestyrer.
- Jeg må hellere gøre det hurtigt. - Nej! Vil du skyde mig her?
Blodet vil være overalt. De vil fange dig på et øjeblik.
Golfkøllerne vil gøre mere ondt.
Stephen, stop! Stephen!
Gør det ikke! Nej!
JUSTITSMINISTERIET KONFISKEREDE AKTIVER
Hejsa!
Jeg leder efter kriminalbetjent Turner.
Nå, men han var her.
Men ham og hunden gik ud for at lede efter noget i området.
- Noget? - Ja.
Sagde han, hvad det var?
Nej.
Jeg har en middagsreservation, så jeg må... Jeg må løbe.
- Okay, jeg vil se mig om efter Scott. - Ja.
Frys! Hænder!
- X, stop ham! - Rør dig ikke!
Jeg håber ikke, reservationen var svær at få,
for jeg tror ikke, du når den middag.
God hund, Hooch. Så dygtig. Jeg elsker dig, makker.
Vi fandt hunden hjemme hos Marling.
Hun har taget en halv uddannelse i ATF,
så vi tager hende ind,
færdiggør hendes træning og giver hende et job.
Wilson.
Hvor lang en tilståelse fik du ud af den fyr?
Han talte og talte. Hvorfor skulle jeg stoppe ham?
Han har ansvaret for massevis af aktivers forsvinden.
Jeg kunne udfylde en masse tomme felter i regnearket.
- Så er det afklaret. - Afklaret?
Hr. Turners forsømmelige opførsel er ikke afklaret.
Og den hund er fortsat en tikkende bombe.
Det hele står i min rapport.
I min rapport står der, at denne hund har reddet en betjents liv
og hjulpet med at finde tyvekoster til hvilken værdi?
Omkring 1,2 millioner...
-...indtil videre. - Indtil videre.
Undskyld. Hvor meget?
Det er 1,2 millioner.
- Fantastisk. - Det er mange penge.
- Flere penge, flere problemer. - Skal vi stemme om...
Ja... Det er meget.
Okay, hvis det er sådan, det er.
Det er ikke sådan, det ikke er, så...
- Mange tak, Susan. - Tak.
Giv mig det endelige tal. Tusind tak for jeres hårde arbejde.
Det var så lidt.
Chef, jeg... Jeg kan ikke takke dig nok.
Og bare rolig, vi er totalt fokuserede på Hoochs træning.
Han bliver bedre dag for dag.
De fleste dage.
Hooch.
Tak.
Hør her, Erica, du reddede virkelig mig og Hooch.
Jeg vil bare sige undskyld igen.
Jeg ville faktisk sige undskyld til dig.
Mig? Hvorfor?
Jeg var der ikke, da du og Hooch havde brug for mig,
og jeg lod nogle af mine private ting komme i vejen.
Nej, nej. Glem det. Du var der. Du reddede mig og Hooch.
Jeg er ked af det med Guy.
Det kan jeg ikke tilgive.
Nej, hør, han lærte Hooch at klatre.
Uden ham ville jeg have raget uklar med en golfkølle.
Det gjorde jeg jo sådan set.
- Du ved, hvad jeg mener. - Ja. Banket ihjel.
Jeg vil gerne overtage Hoochs træning igen.
Men hvis du vil beholde Guy, er det okay.
Nej, du er bedre. Du er meget bedre.
Og jeg lover at komme til alle timerne.
Er vi så venner igen?
Venner.
- Kom her. - Selvfølgelig. Okay.
Tak, fordi du tager med mig herhen.
Jeg har det dårligt med, hvordan vi behandlede Walton.
Vi? Det var dig, der beskyldte ham for at smugle sprængstoffer.
Hey! Du brød ind i hans pakhus.
Kun fordi du insisterede.
- Ja. - Pyt.
- Undskyld mig. - Hej.
Vi leder efter Walton.
Walton! Du har besøg!
Tak, Karl.
Hej.
Vi kom bare for at sige hej og undskylde for misforståelsen.
Vi har småkager med.
Det havde I ikke behøvet,
men jeg siger aldrig nej til friskbagte småkager.
Det er godt at høre.
Sidste gang brændte jeg dem på, men denne gang...
Jeg synes, de er blevet gode.
- Hooch, stop! - Hey!
- Undskyld! Åh nej! - Rolig nu. Hvad er hans problem?
Stop så!
Hooch, hej. Kom så. Nej.
Lad os gøre det en anden gang. Beklager.
Det er nok en god idé.
Hey. Hey.
Hvad handlede det nu om?
Hvad er der galt? Hvad er der?
- Scott. - Hvad?
Hooch kendte den mand.
De var ikke venner. Han hadede ham.
Laura, begynder du nu igen?
Se mig i øjnene og fortæl mig, at du tror,
at den mand, Hooch flippede ud på, var en af fars venner.
Okay. Ja, han lyver.
- Ja. - Men om hvad?
Og hvorfor? Hvad betyder det?
Vi har ingen beviser, Laura.
Jeg har kun brug for Hooch som bevis. Kom så.
Tekster af: Rie Hededal Nielsen